ไทยสมุทรฯ พร้อมลุยวันประกันชีวิตแห่งชาติ
นางนุสรา (อัสสกุล) บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า
10 ส.ค. 2554

นางนุสรา (อัสสกุล) บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า 
บริษัทเตรียมนำกรมธรรม์พร้อมสัญญาเพิ่มเติมหลากหลายรูปแบบมานำเสนอให้แก่ผู้สนใจในงานวันประกันชีวิตแห่งชาติ ครั้งที่ 12 ซึ่งจะจัดในระหว่างวันที่ 30-31 ก.ค.นี้ ณ ห้างสรรพสินค้าฟิวเจอร์ พาร์ค รังสิต 
กรมธรรม์ที่นำเสนอในงานจะเน้นกรมธรรม์ที่สามารถตอบสนองผู้บริโภคที่ต้องการสร้างหลักประกันทางการเงิน ภายใต้ไลฟ์สไตล์่หลากหลายที่ครอบคลุม ซึ่งจะมีให้เลือกทั้งกรมธรรม์ระยะสั้นและระยะยาว 
ตัวอย่างกรมธรรม์ที่นำมาขายได้แก่ กรมธรรม์ยอดฮิต PA 10A พลัส ซึ่งมีทุนประกันภัยสูงสุด 120% ของทุนประกันภัยปีแรก รับประกันผู้เอาประกันภัยที่มีอายุตั้งแต่ 5-70 ปี ทุนประกันขั้นต่ำเริ่มต้นที่ 2 แสนบาท และสูงสุด 5 ล้านบาท ระยะเวลาคุ้มครอง 5 ปี
กรมธรรม์ไทยสมุทรบำนาญ 85/55 (บำนาญแบบลดหย่อนภาษีได้) และ 85/60 (บำนาญแบบลดหย่อนภาษีได้) เหมาะสำหรับผู้ที่ต้องการสร้างความมั่นคงในการใช้ชีวิตหลังเกษียณ ซึ่งผู้เอาประกันภัยสามารถวางแผนการออมเงินได้ตั้งแต่อายุ 30 ปี จนถึง 50 ปี และ 55 ปี ทุนประกันภัยขั้นต่ำ 1 แสนบาท 
ประกันนี้จะเริ่มรับเงินบำนาญ 10-12% ตั้งแต่ปีที่ผู้เอาประกันภัยอายุครบ 50 และ 60 ปี ไปจนถึงปีที่ผู้เอาประกันภัยมีอายุครบ 85 ปี และรับผลประโยชน์รวมสูงสุด 310-312% ของทุนประกันภัย
นอกจากนี้ ยังได้เตรียมนำเสนอสัญญาเพิ่มเติมเพื่อผลประโยชน์คุ้มครองที่เพิ่มขึ้น อาทิ สัญญาเพิ่มเติมอุบัติเหตุส่วนบุคคลพิเศษ สัญญาเพิ่มเติมค่าชดเชยรายได้รายวันอีกด้วย
&amp;&lt;2288;
&amp;&lt;2288;
&amp;&lt;2288;
&amp;&lt;2288;